google/wiki40b huggingface dataset:
Peter Walberg

Bakgrunn

Om Peter Walbergs fødsel vet man lite, ikke minst fordi han selv hele tiden konsekvent nektet å forklare seg om sin herkomst og fortid. Han insisterte på at han var født og konfirmert i Trondhjem, men dette viste seg å være helt uetterrettelig. Han hadde et svensk pass på seg da han ble arrestert, og ble i samtiden antatt å være svensk. Han hadde flere falske navn, blant annet hadde han sittet arrestert i Bergen i 1804 under sitt alias "Johannes Jensen". Han ble under det navnet idømt fire års festningsarrest for tyveri, men rømte. På et tidspunkt hadde han vært sjømann.

Forbrytelsen

Den 18. november 1804 var Peter Walberg på tyveri-raid på Ringerike. I Hole stjal han en øks. Bevæpnet med denne banket han på døren til gården Stenseteren på Krokskogen. Der var mannen i huset ute, men den 40 år gamle Jørand Engelbertsdatter var hjemme med sine to barn Engebreth (6 år) og Berthe (12 år). Walberg bad om mat, og ble servert. Etter å ha spist forsøkte han å betale for maten med en verdiløs papirlapp. Da Jøran oppdaget bedrageriforsøket og skjelte ham ut, hogde han henne ned med den øksen han hadde stjålet i Hole. Deretter hogde han ned gutten og sparket piken i hodet så hun besvimte. Etter dette fortsatte han å maltraktere likene av mor og sønn med øksen. 
Etter drapene plyndret han huset for det han kunne finne. Til sammen var det verdier for 2 – to – riksdaler, hvorav 48 skilling var i kontanter. Deretter tente han på huset og låste så døren igjen utenfra for at ingen skulle kunne flykte om de skulle være i live.
Kort tid etterpå kom det tilfeldigvis andre reisende forbi. Gutten var da død, moren døde neste dag, men Berthe overlevde.

Etterforskning

Det ble umiddelbart ridd nedover til neste skyss-stasjon hvor man fikk opplysninger om en mistenkelig person som var på vei mot Christiania. Ved Bærum Jernverk ble Walberg arrestert og bragt tilbake til Hole. Han tilsto forbrytelsen uten videre, men ga ingen troverdige opplysninger om seg selv forøvrig. De stjålne gjenstandene hadde han lagt fra seg på veien, men viste hvor de var lagt. Motivet hevdet han var penger, han trengte reisepenger for å komme seg videre til Christiania.

Rettssak og eksekusjon

Dom falt i Ringerike og Hallingdal tingrett 29. januar 1805. Her vitnet den overlevende Berthe mot Walberg og identifiserte ham. Aktor var fogden over Ringerike Andreas Hørby, forsvarer var Niels Arctander, dommer var sorenskriver Peter Georg Boll. Walberg ble dømt for forsettlig drap etter § 6-6-1 og for mordbrann etter § 6-19-1. Sorenskriveren mente at mordene ikke var overlagt.
Dommen ble stadfestet i Akershus stiftsoverrett 4. april 1805.
I Høyesterett ble saken tatt opp til doms 26. juni 1805. De underordnede retters dommer ble igjen stadfestet. Høyesterett innstilte til Kongen at dødsdommen måtte eksekveres, de så ingen grunn til noen benådning.
Den 5. juli 1805 godkjente kong  Christian VII dødsdommen.
Den 13. august 1805 ble Peter Walberg halshugget og brent på Tanbergmoen på Norderhov. Skarpretter var Anton Lædel, og dette var hans andre forretning.
Funny Girl (sang)

«Funny Girl» er en sang fra filmmusikalen Funny Girl fra 1968. Filmen er basert på musikalen Funny Girl, men «Funny Girl» var en av de nye sangene som Jule Styne og Bob Merrill skrev utelukkende for filmen. De ble nominert til Oscar for beste sang for denne låten under den 41. Oscar-utdelingen.
I filmen blir låten sunget av Fanny Brice (spilt av Barbra Streisand) når ektemannen Nicky Arnstein (spilt av Omar Sharif) blir fengslet for underslag. Låten erstattet «The Music That Makes Me Dance», som ble fremført i sceneversjonen. Sangen handler om ulempen med å være morsom.

Coverversjoner

Sangeren Idina Menzel fremførte låten i første sesong av komedieserien Glee. I episoden «Theatricality» synger Shelby (Menzel) låten til korgruppen Vocal Adrenaline for å oppfordre dem til å bli mer teatralske. Seriens hovedfigur Rachel Berry (Lea Michele) spionerer på dem, og i løpet av sangen gjenkjenner hun morens stemme. Etter sangnummeret går Rachel til Shelby for å fortelle henne at hun er hennes datter. Menzel fremførte også låten i en mashup med «Don't Rain on My Parade» under konsertturneen Barefoot at the Symphony Tour i 2010 og 2011.
Diana Ross & The Supremes sang låten på musikkalbumet Diana Ross & the Supremes Sing and Perform "Funny Girl", utgitt i 1968.
Stangvikfjorden

Stangvikfjorden er en fjordarm av Breifjorden i Surnadal og Sunndal kommune på Nordmøre. Fjorden strekker seg 15 kilometer sørøstover til Todalsfjorden, og inkludert Todalsfjorden er lengden 19 kilometer. Fjorden har innløp mellom Nesøytangen på Nesøya i vest og Stangvik, som fjorden er kalt opp etter i øst. Det meste av fjorden ligger på nordøstsida av Nesøya og en lang og smal halvøy som strekker seg nordover fra Ålvund. På andre sida ligger Ålvundfjorden.
Fra Rykkjem på vestsida er det fergeforbindelse over fjorden til Kvanne. Fergestrekninga er en del av riksvei 670. Sør for Kvanne svinger fjorden østover, før den ved grenda Nordvik snur sørover igjen. Ved neset Nausta ligg innløpet til Todalsfjorden som går inn til Todalsøra i botn av fjorden.
Fra Kvanne og sørover på østsida går riksvei 671.
Stangvikfjorden var, før 1964, sammen med Stangvik kirke sentrum i gamle Stangvik prestegjeld og Stangvik kommune.
Steadicam

Steadicam er en innretning for stabilisering av kamera under film- og TV-produksjoner. Innretningen hindrer kameraoperatørens ujevne bevegelser i å påvirke bildet. Ved å sette kameraet i en steadicam-rigg som fotografen har spent fast på kroppen, kan fotografen for eksempel løpe opp en trapp, og kameraet vil få en glidende bevegelse opp trappa. Den som styrer en steadicam kalles en steadicam-operatør.

Historie

Steadicamet ble oppfunnet tidlig på 1970-tallet av oppfinner og kameramann Garrett Brown, som originalt kalte oppfinnelsen «the Brown Stabilizer». Etter å ha lagd den første fungerende prototypen filmet Brown en timinutter lang demo som viste de revolusjonære bevegelsene denne nye innretningen kunne produsere. 
Demoen ble sett av en rekke regissører, inkludert Stanley Kubrick og John G. Avildsen. Avildsen regisserte Rocky i 1976, en av de første filmene som viste steadicamopptak. Steadicam ble først brukt i den biografiske Bound for Glory, mens Kubrick brukte Brown Stabilizer i sin 1980-film Ondskapens hotell.
Selv om han ikke var den første til å bruke den i en større film så var Kubricks bruk av steadicam i Ondskapens hotell ansett som det første gjennombruddet for steadicam-teknologien. De lange, jevne sporingsopptakene som ble tatt opp igjennom Overlook-hotellet i filmen hadde stor påvirkning på andre filmmakere. Både Steven Spielberg og Martin Scorsese har spesielt lagt merke til de lave følgeopptakene som Kubrick gjorde av gutten Danny når han syklet på sin trehjuling gjennom lobbyen på Overlook-hotell. Siden steadicamet kunne posisjonere kameraet så nær bakken at det ville være umulig å ta opp med noen form for dolly-kamera.
Cinema Products Corporation fikk de eksklusive rettighetene til oppfinnelsen og den ble senere markedsført som steadicam. I oktober 2000 ble Steadicam® et varemerke av kameraprodusenten Tiffen.
Rullestolcurling

Rullestolcurling er en variant av curling beregnet for mennesker med fysiske funksjonshemninger. Rullestolcurling er blant annet en av idrettene i de paralympiske vinterleker. Rullestolcurling skiller seg fra vanlig curling ved at spillerne skyter steinene fra sittende posisjon, og at man ikke har lov til å koste.
Pengegaloppen (sang)

«Strømsparingsgaloppen»

Kurt Valner skrev en annen tekst til Sandbecks melodi. Den ble utgitt på en reklameplate for strømsparing.
Fotball under Panamerikanske leker 1967

Fotball under Panamerikanske leker 1967. Fotball var med som en av flere sporter i de femte Panamerikanske leker som ble arrangert i Winnipeg i Canada fra 23. juli til 6. august 1967. Det var en turnering for menn, åtte lag deltok. Det var først gruppespill med to grupper der de to beste lagene i hver gruppe gikk til semifinale.
Box Office Mojo

Box Office Mojo er en internettbasert filmside som tar for seg de kommersielle sidene ved spillefilmer. Den tar i all hovedsak for seg amerikanske filmer fra 1980 og frem til i dag, men inneholder også en del informasjon om amerikanske filmers kommersielle suksess utenfor USA. Siden ble startet av Brandon Gray i august 1998 og hevdes å ha over en million unike besøkense per måned (2008). Den inneholder også noe finansiell informasjon om skuespillere, filmstudioer osv.
Siden inneholder også en rekke rangeringer av filmer knyttet opp til ulike kategorier. Blant annet "De 50 mest innbringende filmene i USA for 1996", "Tidenes mest innbringene filmer i USA", "Tidenes mest innbringende filmer i USA (inflasjonsjustert)" og "Tidenes mest innbringene filmer på verdensbasis"
Man kan si at Box Office Mojo tar for seg «kvantitet», mens filmsider som Rotten Tomatoes og Metacritic tar for seg «kvalitet».

Sammenslåing med IMDb

Siden ble i 2008 oppkjøpt av filmsiden Internet Movie Database via deres finansielle eier Amazon.com.
Annen fiolin

Innspillingsfakta

Filmen ble spilt inn fra midten av mars til 1. mai 1939. Tilleggsscener ble filmet i midten av mai 1939.

Fakta om filmen

I rulleteksten på begynnelsen blir den kalt Irving Berlin's Second Fiddle.
Arbeidstitlene til denne filmen var Cupid Goes to Press, Heart Interest, Love Is Tops og When Winter Comes.
Ifølge materiale i Twentieth Century-Fox Produced Scripts Collection ved UCLA Library het George Bradshaws originale upubliserte fortelling, som filmen bygger på, Heart Interest. 
Da Darryl F. Zanuck hadde lest Harry Tugends reviderte treatment av fortellingen, bestemte han seg for å gjøre den til en Sonja Henie-film. Zanuck besluttet senere at rollen som Jimmy Sutton skulle skrives for Tyrone Power.
Ifølge en artikkel i The Hollywood Reporter  var Don Ameche opprinnelig tiltenkt rollen som Sutton, men han hadde allerede forpliktet seg til å spille tittelrollen i filmen The Story of Alexander Graham Bell.
Hollywood Reporter skrev også i en artikkel at det opprinnelig var William Seiter som skulle regissere filmen. Allerede før produksjonen tok til ble Seiter erstattet av Sidney Lanfield, fordi Seiter erstattet Walter Lang som regissør for Susannah of the Mounties. I løpet av produksjonen overtok George Barnes som sjefsfotograf for Leon Shamrey, da sistnevnte gjennomgikk appendektomi på sykehus. Tilleggsscener ble filmet av Bert Glennon.
Ifølge opplysninger fra Twentieth Century-Fox Records of the Legal Department ved UCLA Theater Arts Library gikk Irving Berlins kontrakt ut på at han skulle få $75.000 pluss 10% av bruttoinntektene og fortjenesten utover $1.125.000.
Berlins «I Poured My Heart into a Song» ble nominert til en Oscar for beste sang.
Ifølge The Hollywood Reporter var dette første gangen at Henie hadde en skøytepartner.
Ifølge juridiske dokumenter ble eksteriørscener filmet ved Earl Carroll Theater i Hollywood, mens innsiden av teatret ble gjenskapt i studio.
The Perks of Being a Wallflower (roman)

The Perks of Being a Wallflower er en amerikansk ungdomsroman skrevet at forfatteren Stephen Chbosky. Den ble publisert 1. februar 1999 av forlaget MTV. Boken ble filmatisert i 2012.
Historiens forteller er tenåringsgutten Charlie. Han beskriver forskjellige hendelser i livet ved å skrive en serie brev til en anonym person, som han ikke kjenner personlig. Historien er lagt til den amerikanske byen Pittsburgh tidlig på 1990-tallet. Charlie går første året på videregående skole hvor han i begynnelsen er veldig sjenert og upopulær.
Boken ble filmatisert i 2012. Rollelisten består blant anndet av Logan Lerman, Erza Miller og Emma Watson. Chbosky har hatt regi for filmen.
Romanen har fått sin egen fangruppe.
Free-to-play

Free-to-play (F2P) er en fortjenelsesmodell til videospill som har muligheten til å la sine spillere til å spille uten å betale. Modellen ble først populært brukt tidlig i massivt multiplayer onlinespill (MMO) rettet mot hobbyspillere, men fant senere bredere adopsjon blant spill utgitt av store videospillutgivere for å bekjempe videospill piratvirksomhet og høye systemkrav. Siden spill ved hjelp av konseptet er tilgjengelig uten kostnader for spillerne, bruker de andre midler for å samle inntekter, for eksempel tellerskritt penger for visse in-game elementer eller integrere reklame i spillet. Et eksempel på et slikt spill er Runescape.
Free-to-play kan sammenlignes med pay-to-play, hvor betaling kreves før man bruker en tjeneste, og freemium, en mer generell term og en forretningsmodell der et produkt tilbys kostnadsfritt mens et gebyr belastes for brukerne å få tilgang til premiumfunksjoner. Det er ingen streng skille mellom visse shareware-versjoner av spill og Free-to-play spill, men shareware versjonene er generelt enormt mer begrenset med mindre enn en fjerdedel av standard innholdet som vanligvis er tilgjengelig og ingen online modus. Hvis det ikke betales startavgift for noen funksjon i et spill det er kjent som freeware.
Paradisbukta (Steinkjer)

Paradisbukta er et friluftsområde med badestrand i Steinkjer kommune. Paradisbukta ligger fem kilometer nordvest for Steinkjer og man følger Bogavegen for å komme dit. Paradisbukta er et bynært friluftsområde med badestrand hvor det er tilrettelagt med grillplasser, sittegrupper, toaletter, dusjer og omkledningsanlegg samt parkering. Badestranden er en fin langgrunn sandstrand med grasbakker, svaberg samt små viker og bukter
Franz Boas

Bakgrunn

Franz Boas stammet fra en familie som stod i en lang jødisk trostradisjon, med et navn av hebraisk herkomst: Boas. Slekten hadde bodd i Westfalen i alle fall siden 1670. Franz Boas' bestefar, kjøpmannen Feibes Boas, gikk i 1821 borgerrett i byen Minden.
Boas' foreldre var Meier Boas (født 10. november 1823 i Minden; død 21. februar 1899 i Berlin} og Sophie Boas neé Meyer (født 12. juli 1828 i Minden; død 1916). De hadde fem barn; Franz Boas var det tredje av dem.
En inngiftet onkel på morssiden var barnelegen Abraham Jacobi.

Karriere som antropolog

Boas hadde tatt doktorert i fysikk och habilitert seg i geografi i Tyskland innen han kom til å begynne med antropologi. Han forestod 1883-84 en meteorologisk statjon på Baffinøya, og fikk da anledning til å studere eskimoenes liv, noe som førte ham over på antropologiens område. 
Etter en tids ansettelse ved Museum für Völkerkunde i Berlin flyttet Boas i 1886 over til Amerika, der han i 1899 ble professor ved Columbiauniversitetet i New York City. 
Boas utførte flere frukttbare forskningsreiser, særskilt til deet nordvestre Amerika, der han samlet et stort vitenskapelig materiale. Han var også leder for den store Jesup North Pacific expedition som hadde til oppgave å studere sambandet mellom folk og kulturer i Amerika og Asia.
Boas tok tidlig avstand fra Lewis Henry Morgans utviklingsmodell og regnes ikke bare som den amerikanske antropologiens far, men som en av de mest toneangivende tidlige antropologer overhodet. 
Blant Boas skrifter kan særlig nevnes The central Eskimo (1888), The Growth of Children (1896), The Mind of Primitive Man (1911), Indianische Sagen von der nordpacifischen Küste Amerikas (1895) og Primitive Art (1927).

Familie

Den 10. mars 1887 ble Franz Boas gift med Maria Krackowizer (født 3. august 1861 i Brooklyn; død 16. desember 1929 i Grantwood, New Jersey) i New York. Hun var datter av kirurgen Ernst Krackowizer (1821–1875), dom hadde flyktet til USA fra Wien etter den tyske revolusjon 1848/1849. Franz og Maria Boas fikk sks barn; det yngste danseterapeuten Franziska Boas.
Urho

Urho, Orho eller Orku (kinesisk: 乌尔禾区; pinyin: Wū'ěrhé Qū; uigursk: ئورقۇ رايونى / Orku Rayoni) er et distrikt i byprefekruyret Karamay i den autonome region Xinjiang i Folkerepublikken Kina. Folketallet var i 2002 på rundt 10 000 innbyggere. 
I Urho ligger «spøkelsesbyen» eller «spøkelsesslottet», et svært område på 30 kvkm der vinden har erodert høyder og koller slik at de fremstår, med litt fantasi, som pagoder, templer, pyramider, dyr og alskens andre formasjoner.

Samferdsel

Kinas riksvei 217 løper gjennom området. Den begynner i Altay og ender i Kuqa, begge i Xinjiang.
Anthony Baez

Hendelsesforløpet

Baez og brødrene hans hadde truffet en politibil mer enn en gang med fotballen sin sent på kvelden rundt 01:30, da en politimann ba dem gå hjem. Etter litt diskusjon seg imellom, besluttet Baez-brødrene å fortsette spillingen. Situasjonen eskalerte da de valgte å trosse politimannens direkte ordre om å forlate stedet. Anthonys bror ble arrestert for ikke å ha overholdt en direkte ordre fra en politimann. Politiet forsøkte deretter å arrestere Anthony Baez, som hadde protestert mot sin brors arrestasjon. Et basketak oppstod mellom politiet og brødrene, mens andre politimenn snart kom til området.
Anthony Baez ble sendt til sykehuset med store skader etter konfrontasjonen med politiet og han døde senere av skadene. Dødsfallet skapte en sensasjonell medieoppmerksomhet og politiet ble anklaget for at de skulle ha vært for raske til å bruke dødelig makt. En dokumentarfilm ble produsert om tre menn som ble drept av NYPD og ble publisert i 2004. Mennesker som ble omtalt i denne filmen var Gidone Busch, Amadou Diallo og Anthony Baez som alle tre hadde dødd i politiet varetekt eller i slåsskamper med politiet i New York.
Yongding (Longyan)

Yongding (kinesisk: 永定县; pinyin: Yǒngdìng Xiàn) er et fylke i provinsen Fujian i Folkerepublikken Kina. Det ligger i byprefekturet Longyan.
Befolkningen var på 463 226 innbyggere i 1999.
Årene 1931-35 var Yongding ett av de fylker som ble kontrollert av den kinesiske sovjetrepublikk.
Vikram Pandit

Bakgrunn og oppvekst

Pandit ble født i Nagpur i staten Maharashtra i India til en middelklassefamilie tilhørende Brahminkasten. Pandit gikk på skole ved Dadar Parsee Youths Assembly High School, i Dadar, Mumbai. 16 år gammel reiste han til USA for å studere ved Columbia University hvor han tok en Mastergrad i elektroteknikk i 1977. I 1986 tok han en Ph.D i finans ved samme universitet.

Karriere

Pandit var junior finance professor ved Indiana University Bloomington før han begynte i finansfirmaet Morgan Stanley. Som leder for Morgan Stanleys institutional-securities division fra 1994 til 2000 ledet han selskapet mot utstrakt bruk av elektronisk handel med finansprodukter og var sentral i å bygge opp firmaets meglertjenester som støtter Hedgefond. Pandit ledet Citigroups institutional-securities divisjon fra 2000 inntil mars 2005.
Carl Hagbarth Gulbranson

Bakgrunn

Carl Hagbarth Gulbranson hadde bakgrunn fra borgerskapet, og var en markert forkjemper for et sterkt norsk forsvar.  
Gulbranson var forfatter av en rekke militærfaglige artikler og bøker. Han skrev også dikt og utga i 1921 "Gyldne Frukter, der han tar et oppgjør med "jobbetiden" . I 1940 utkom "Jakobs-stigen. Efterladte dikte" (posthumt).
Han var sønn av godseier Carl August Gulbranson (1831–1910) og Minda Ramm Juell (1844–1913), og sønnesønn av forretningsmannen og skogeieren, grosserer Hans Gulbranson (1787-1868). Han er oppvokst på "Gulbransons løkke, på eiendommen, "Nøisomhed". 
Carl Hagbarth Gulbranson var bror av godseier Axel Fridtjof Gulbranson og onkel til cand. jur. Carl August Hans Jacob Gulbranson.
Carl Hagbarth Gulbranson var oppvokst i en skogeierfamilie. I 1910 arvet han gården "Lødding" i Namdalen av sin far. Han ble svært aktiv i "skogsaken" og gikk i bresjen for at myndighetene etter svensk modell skulle stille krav til god forvaltning av skogeiendom. I 1931 redegjorde han for sitt syn i skogsaken ved utgivelse av boken, " Norges skoger før og nu"
Han drev gården Lødding i Vemundvik til han i 1937 solgte gården til sin søster, Ingeborg Dagny Hvoslef, født Gulbranson (1875-1963).

Militær karriere

Etter examen artium 1888 ble han offiser i 1892 og i 1905 ferdig med Den Militære Høiskole. Fra 1916 til 1919 var han militærattaché i England og Belgia. Gulbranson var en kjent militærforfatter og leverte tallrike bidrag til dagspressen om militære, politiske og andre tema. 
"Fra 1930 til 1935 var han president i Norges Forsvarsforening.
Som medlem av Fedrelandslaget sto Gulbranson i sterk opposisjon til Arbeiderpartiets antimilitarisme på 1930-tallet, og da partiet kom til makten i 1935 med Johan Nygaardsvold som statsminister, og Christian Fredrik Monsen som forsvarsminister, søkte han avskjed som general.

Narvik

Han var formann for Salten Skogselskap, 1828-1929.
Han satt i Narvik formannskap for partiet Frisinnede Venstre fra 1922 til 1924. I sin tid i Narvik arbeidet han iherdig for å tilegne et naturområde til befolkningen. Under visjonen, "Gjør byen vakker" etablerte han et skjønnhetsråd i 1920, der han selv ble formann. Han tok initiativ til å etablere Narviks vel i 1922. I Narvik bærer byens parkanlegg navnet, Gulbransons park.

Hol

I 1909 kjøpte Carl Hagbarth Gulbranson Foss og Fosshagen i Hol kommune. Gulbranson samlet og satte opp gamle, verneverdige hus på eiendommen. Flere av husene ble flyttet til bygdetunet ,Geilojordet i Geilo sentrum, dit de ble flyttet i 1991.
Civilization III

Spillet

Spillverden består av ruter, hver med et bestemt terreng. Hver by ligger i en rute og militære og sivilie enhet kan flytte fra rute til rute. Hver by trenger mat, og befolkningen spiser den maten den trenger, mens et eventuelt overskudd lagres og bidrar til at byen vokser. I byene kan man bygge nye bygninger, og hvor fort det går kommer an på byens produksjon. Dersom befolkningen blir ulykkelige vil byens produksjon stoppe opp, og varer det lenge vil det bli opprør. I Civilization III vil befolkningen føle en tilhørighet til den nasjonen de ble født i, så befolkningen i okkuperte byer trenger tid for å bli assimilerte.
Kultur ble introdusert som et nytt konsept i Civ 3, og sivilisasjonens yttergrense bestemmes av hvor mye kultur det er i nærliggende byer.

Mottagelse

Spillet ble godt mottatt og vant flere priser, blant annet Computer Strategy Game of the Year i 2002. I 2003 hadde spillet solgt over to millioner kopier.
Noen av de nye konseptene som kom i Sid Meier's Alpha Centauri i 1999 var fjernet, og spillets første utgivelse hadde noen små feil, men disse ble ordnet med oppdateringer som kom like etter utgivelsen.
Francesco Lana Terzi

Francesco Lana Terzi (født 10. desember 1631 i Brescia i Italia, død der 22. februar 1687) var en italiensk jesuitt og naturforsker.
I 1670 kom han med forløperen til der vi i dag kaller luftballong. Hans idé var å man skulle feste fire stykk lufttomme sfærer i en båtlignende konstruksjon. Hvordan man skulle tømme sfærene hadde han derimot ikke kommet fram til.
Han fikk og utviklet også en ide om blindeskrift.
Falkehammen

Falkehammen var hammen Frøya brukte som en slags «vinge» til å bære seg, og til å fly med. Hammen ble kalt «falkehammen», pga at den var svart med en maske som så ut som et falk i ansiktet.
I fortellingen «Tor og Loke hos jotnene» måtte Loke få låne falkehammen av Frøya, for å kunne dra til Jotunheimen, der hvor jotunkongen Trym bor.
ISO 3166-2:SY

ISO 3166-2:SY er Syrias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Syria er det definert koder for 14 guvernementer.
Hver kode består av to deler, atskilt av en bindestrek. Første del er SY, ISO 3166-1 alfa-2-koden for Syria. Andre del er to bokstaver.
Rajah Balasingham

Rajah Balasingham er en norsk-tamilsk politiker (Arbeiderpartiet) og leder for Norsk Tamilsk Forum. Balasingham har markert seg i media. Ifølge oppslag i NRKs nettsted sympatiserer Balasingham med Tamiltigrene.
Myrneset

Historie

1890 vet man at det var en familie som slo seg ned her. Det hadde bodd folk på plassen tidligere men ikke i lengre perioder. Det er veldig bratt på Myrneset, så det var viktig at man bygde husene på en plass som var sikker for ras. Når det først var noen som slo seg ned på plassen så var det snart flere som kom etter. Det ble bygd et nytt hus, men 1915 var det en kraftig storm som ødela mange av husene.
Husene måttes bygges opp igjen, og ble da gjort større og kraftigere. Barnen gikk på skole enten i Ersfjordbotn eller i Rekvik. Sist i 1950-årene fikk de telefon på Myrneset. 1969 ble Myrneset fraflyttet, men i 2017 brukes plassen fortsatt, nå som feriehus om sommeren.